આના પહેલા પણ ગાંધીજીએ આરએસએસના સંબંધમાં લખ્યું હતું કે, જેથી તેના વિશે એમના વિચાર સ્પષ્ટ થાય છે. ‘હરિજન’ના ૯ ઓગસ્ટ ૧૯૪૨ના અંકમાં ગાંધીજી લખે છે, “મે રાષ્ટ્રીય સ્વયંસેવક સંઘ અને એમની ગતિવિધિઓ વિશે સાંભળ્યું છે અને મને એ પણ ખબર છે કે આ એક સાંપ્રદાયિક સંગઠન છે.” ગાંધીજીએ આ ટિપ્પણી એક ફરિયાદના સંદર્ભમાં કરી, જેમાં કહેવામાં આવ્યું હતું કે કોઈ જગ્યા પર ‘બીજા સમુદાય’ ના વિરુદ્ધ નારા લગાડ્યા હોય અને ભાષણ આપ્યા હોય. ગાંધીજી અહીંયા આરએસએસની શાખામાં સ્વયંસેવકો દ્વારા લગાડેલા અમુક નારાની વાત કરી રહ્યા હતા, જેમાં એ કહેવામાં આવ્યું હતું આ દેશ ફક્ત હિન્દુઓનો છે અને અંગ્રેજોના આ દેશથી ગયા પછી હિન્દુ, અન્ય ધર્મના લોકોને પોતાના ગુલામ બનાવી લેશે. સાંપ્રદાયિક સંગઠનો દ્વારા કરવામાં આવેલા રમખાણો ઉપર પ્રતિક્રિયા વ્યક્ત કરતા લખ્યું કે, “મે આરએસએસ વિશે ઘણી વાતો સાંભળી છે. મને કહેવામાં આવ્યું કે સંઘ આ બધી શરારતની જડ મા છે.” (ગાંધી, કલેકટેડ વકર્સ, ખંડ ૯૮, પૃષ્ઠ ૩૨૦-૩૨૨, પ્રકાશન વિભાગ, સૂચના અને પ્રસારણ મંત્રાલય, ભારત સરકાર, નવી દિલ્હી, ૧૯૫૮).